Mit jelent az, hogy egy életbiztosítás kockázati, vagy megtakarítási?
A kockázati elnevezésű életbiztosítás akkor fizet, ha a szerződésben meghatározott esemény (általában baleset, vagy betegség miatt bekövetkezett haláleset, de lehet más egészségkárosodás is) bekövetkezik. Egy meghatározott időszakra lehet kötni, a biztosítás díját havonta kell fizetni. Amennyiben nem történik káresemény a szerződés ideje alatt, akkor nincs kifizetés.
A megtakarítási, vagy befektetési egységhez kötött életbiztosításnál van egy értékpapírszámla, a biztosító oda fekteti be az általunk befizetett összeget. Ez is lehet havidíjas, de rendszertelenül is fizethetünk be nagyobb összegeket. A szerződés lejártakor megkapjuk a befizetett összeget a hozamokkal együtt.